TUFผนึกMWBเสร็จปลายต.ค.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — TUF คาดรวมกิจการ MWB เสร็จปลาย ต.ค.นี้ ดันเป้าหมายขาย 3,000 ล้านเหรียญ สำเร็จเร็วกว่าแผน 1 ปี
นายธีรพงศ์ จันศิริ ประธานกรรมการบริหาร บริษัท ไทยยูเนี่ยน โฟรเซ่น โปรดักส์ (TUF) เปิดเผยว่า บริษัทได้ผ่านระเบียบว่าด้วยเรื่องการควบรวมกิจการจาก Office of Fair Trading (OFT) ของประเทศอังกฤษเป็นที่เรียบร้อยแล้ว ซึ่งเป็นเงื่อนไขอันดับสุดท้ายสำหรับการปิดดีลการซื้อหุ้นทั้งหมดของ MW Brands Holdings SAS (MWB) และคาดว่าการควบรวมจะแล้วเสร็จ ปลายเดือน ต.ค.นี้ 
การควบรวมครั้งนี้จะสร้างความ แข็งแกร่งให้กับบริษัทในการเป็น Global Supply Chain โดยครอบ คลุมไปตั้งแต่การจัดหาและจัดซื้อวัตถุดิบ สามารถเข้าถึงแหล่งจับปลาทูน่าหลักไม่ว่าจะเป็นมหาสมุทรแปซิฟิก มหาสมุทรแอตแลนติก และมหาสมุทรอินเดีย 
ขณะเดียวกัน จะทำให้บริษัทมีฐานการผลิตครอบคลุมทุกภูมิภาค เช่น เอเชียตะวันออกเฉียงใต้ สหรัฐอเมริกา แอฟริกา และยุโรป ซึ่งล้วนแต่เป็นภูมิภาคที่สำคัญสำหรับการผลิตปลาทูน่า และช่วยเพิ่มความหลากหลายและกระจายตลาดใหม่ จะเป็นตลาดสหรัฐ 38% ตลาดยุโรป 31% และเอเชียและอื่นๆ 31% ถือเป็นความสมดุลที่ดี
สำหรับเป้าหมายที่บริษัทเคยตั้งไว้ 3,000 ล้านเหรียญสหรัฐ ภายในปี 2555 เชื่อว่าจะถึงเป้าได้ในปีหน้า และขณะนี้บริษัทได้ตั้งเป้าหมายใหม่ที่ 4,000 ล้านเหรียญสหรัฐ ภายในปี 2558
ด้านการเพิ่มทุนคาดว่าผู้ถือหุ้นเดิมน่าจะตามซื้อทั้งหมดและส่วนที่ขายสถาบันทั้งในและต่างประเทศจะสำรวจความต้องการซื้อและตั้งราคาขายวันที่ 1820 ต.ค.นี้